31976R1512
L 169/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 1512/76 AL CONSILIULUI
din 24 iunie 1976
de încheiere a acordului sub forma unui schimb de scrisori referitor la articolul 22 din acordul de cooperare și la articolul 15 din acordul interimar dintre Comunitatea Economică Europeană și Republica Tunisia în ceea ce privește importul în Comunitate de tărâțe și alte tipuri de făină grosieră originare din Tunisia
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât acordul de cooperare dintre Comunitatea Economică Europeană și Republica Tunisia a fost semnat la 25 aprilie 1976;
întrucât acordul interimar (1) destinat să permită aplicarea anticipată a dispozițiilor comerciale ale acordului de cooperare, semnat în aceeași zi, intră în vigoare din 1 iulie 1976;
întrucât ar trebui încheiat acordul sub forma unui schimb de scrisori referitor la articolul 22 din acordul de cooperare și la articolul 15 din acordul interimar dintre Comunitatea Economică Europeană și Republica Tunisia și în ceea ce privește importul în Comunitate de tărâțe și alte tipuri de făină grosieră originare din Tunisia,
ADOPTĂ PREZENTUL REGULAMENT:
Articolul 1
Acordul sub forma unui schimb de scrisori referitor la articolul 22 din acordul de cooperare și la articolul 15 din acordul interimar dintre Comunitatea Economică Europeană și Republica Tunisia și cu privire la importul în Comunitate de tărâțe și alte tipuri de făină grosieră originare din Tunisia se încheie în numele Comunității.
Textul acordului se anexează la prezentul regulament.
Articolul 2
Președintele Consiliului este autorizat să desemneze persoana abilitată să semneze acordul în scopul angajării Comunității (2).
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iunie 1976.